alexandrainst/scandi-wiki huggingface dataset:
Edgar B. Schieldrop

Edgar Bonsak Schieldrop () var ein norsk ingeniør og matematikar, kjent frå fleire utgjevingar.

Schieldrop var son av ein ingeniør og voks opp i Kristiansand og Bergen. Han var utdanna som bygningsingeniør ved NTH i Trondheim (1910-1916), der han vart første formannen i Studentersamfundet i Trondhjem.

Seinare virka han som dosent innan faga mekanikk og matematikk same stad (1919-29) før han tiltredde som professor i praktisk matematikk ved Universitetet i Oslo (1929-61). Vidare hadde han studieopphald i Paris 1920-21 med blant anna Élie Cartan, og i Berlin 1921-22 med Albert Einstein og Max Planck. Han vart Dr. és sciences frå Paris på avhandlinga Sur une classification des accélérations avec applications aux théorèmea généraux.

Han skreiv arbeid om mekanikk, hydrodynamikk og relativitetsteori, var kanskje mest oppteken av dei formelle sidene ved mekanikken, og av dei aksiomatiske grunnlag til denne. Han var omgjengeleg og engasjert i teknologiske og andre samfunnsmessige problem. Han skreiv gode og utbreidde populærvitskaplege bøker, og var kjent som ein virtuos forelesar og foredragshaldar. Han sat som formann i Den Polytekniske Forening (1936-41) og var styreformann i NRK i 1940.

Schieldrop vart ein viktig person innan den norske radikalismen. I 1958 trykte tidsskriftet Orientering foredraget «På skilleveien i dette angstens og håpets århundre» som han heldt i Den Norske Ingeniørforening. Foredraget danna grunnlaget for ein «viktig artikkelserie der fremtredende norske vitenskapsmenn skulle skissere en håpets vei for et samfunn som knelte under vekten av pessimisme og atomopprustning».

Som ingeniør var Schieldrop oppteken av det mogeleges kunst. Han skreiv: «I dag må signalet lyde som i Napoleons dager: Dristighet, dristighet og atter dristighet. Realisten i dag må være en fantast! For en virkelig realist i vårt århundre er bare den som i sine vyer kan svinge seg opp på høyde med tidens mulighet». Schieldrop ville utarbeide en «realitetens eventyrbok» som han ville henge opp for verden, peke på og si: «Se, dette kan vi i dag gjøre med vår jord.»

Han var far til ingeniør og jazzmusikar Bonsak Schieldrop (1927-2001).

Utgjevingar
Teknikkens vidundere i fartens tidsalder (1935).  To bind, 1300 sider.  Om teknologifronten innan biler, tog, fly, radio og telekommunikasjon.  Omsett til fleire språk. Ny utgåve 1952.
Moderne Naturvitenskap redaktør (1938) 414 sider.
Moderne Teknikk (1939) 366 sider.
Lancelot Hogben, Matematikk for millioner (1937).  Omsetjing
Christiania Spigerverk. 1853 - 1961 (1961).  
Norges Tekniske Høiskole. Beretning om virksomheten 1910 - 1920 (1920).  Lokalhistorie.
''Flyvningens vidundere . 1936

Oppkallingar
 På Nardo (Vestlia/Steinan) i Trondheim finst det ein veg oppkalla etter han, Edgar B. Schieldrops vei.
 Kaféen Edgar ved Studentersamfundet i Trondhjem er kalla opp etter han.

Kjelder
Denne artikkelen bygger på «Edgar B. Schieldrop» frå ,  den 12. september 2011.  
 

Norske matematikkprofessorar
Norske matematikarar
Professorar ved Universitetet i Oslo
Norske sakprosaforfattarar
Folk frå New York City
Matematikarar på 1900-talet
Farkas Bolyai

Farkas Wolfgang Bolyai () var ein ungarsk matematikar. Bolyai var studiekamerat og barndomsvenn av Carl Friedrich Gauss, og han er mest kjend for brevvekslinga si med Gauss. Bolyai eigna store delar av livet til undersøkingar av grunnlaget til geometrien. Han var far til János Bolyai.

Kjelder
Denne artikkelen bygger på «Farkas Bolyai» frå ,  den 12. september 2011.

Bakgrunnsstoff
 O'Connor, John J., og Edmund F. Robertson. «Farkas Bolyai». MacTutor History of Mathematics archive.

Folk frå Sibiu
Ungarske matematikarar
Medlemmar av Det ungarske vitskapsakademiet
Matematikarar på 1800-talet
János Bolyai

János Bolyai () var ein ungarsk matematikar. Bolyai er mest kjend for arbeida sine innanfor den ikkje-euklidske geometrien. I ikkje-euklidske geometriar forkastar ein, eller prøver å finne andre alternative formuleringar av Euklids parallellaksiom. Dette arbeidet vert rekna for eit av den hyperbolske ikkje-evklidske geometrien sine kjeldeskrifter, og har vore vore teoretisk viktig. 

Bolyai vart fødd i Kolozsvár i Transilvania (i dag Cluj-Napoca, Romania), og han var son av matematikaren Farkas Bolyai.

Kjelder
Denne artikkelen bygger på «Janos Bolyai» frå ,  den 12. september 2011.

Bakgrunnsstoff
 O'Connor, John J., og Edmund F. Robertson. «János Bolyai». MacTutor History of Mathematics archive.

Ungarske matematikarar
Folk frå Cluj
Geometerar
Matematikarar på 1800-talet
Gaspard Monge

Gaspard Monge, Comte de Péluse () var ein fransk matematikar og skaparen av deskriptiv geometri. 

Han var professor i Mézières i 1768 og i Paris frå 1780, først delt mellom dei to universiteta, og frå 1783 berre i Paris. Monge slutta seg med begeistring til den franske revolusjonen og vart seinare ein ven og medarbeidar av Napoleon Bonaparte, som han følgde til Egypt. Monge var marineminister 1792–1793. I 1795 vart han professor ved École normale og han var seinare hovudmannen bak opprettinga av École polytechnique, der han òg var professor. Etter Napoleon fall, kom han i unåde og levde tilbaketrekt.

Kjelder

Folk frå Beaune
Franske matematikarar
Medlemmar av Det franske vitskapsakademiet
Franske marineministrar
Differensialgeometerar
Matematikarar på 1700-talet
Matematikarar på 1800-talet
Harmonisk analyse

Harmonisk analyse er ei grein av matematikken som omhandlar periodiske svingingar. Fenomen med periodisk karakter finst innan mange område, særleg innan praktisk matematikk, som til ymse bølgjer, temperatur- eller priskurver eller kor ofte ein har solflekkar. Med harmonisk analyse prøver ein å syne samansette svingingar ved hjelp av enkle harmoniske svingingar. Det vil sei enkle sinus- og cosinuskurver på forma: 

Der t er den variable, som regel tida. For å handsame dette matematisk utviklar ein funksjonen eller kurva i ei fourier-rekkje.

Kjelder

 
Matematisk analyse
Jacques Tits

Jacques Tits () er ein fransk (frå 1974, tidlegare belgisk) matematikar. Han har skrive mange forskingsartiklar på fleire område, men i hovudsak innan gruppeteori.

Tits viste seg tidleg som ein dugande matematikar. I 3-årsaldenen kunne han utføre alle aritmetiske operasjonar, han bestod opptakseksamenen til Friuniversitetet i Brussel då han var 14 år og fekk doktoratet sitt då han var 20 år gammal. Tits var professor ved Friuniversitetet i Brussel 1962–1964, professor ved universitetet i Bonn frå 1964 til han i 1973 flytta til Paris, der han fekk eit professorat i gruppeteori ved Collège de France. Tits hadde dette professoratet til han gjekk av i 2000 og har sidan vore professor emeritus.

Jacques Tits har vore medlem av det franske Académie des Sciences sidan 1974. I 1992 vart han vald til utanlandsk medlem av National Academy of Sciences i USA og American Academy of Arts and Sciences. I tillegg er han medlem av vitskapsakademi i Noreg, i Nederland og Belgia.

Han har fått tildelt æresdoktorat frå universiteta i Utrecht, Ghent, Bonn og Leuven og har mottatt fleire priser. Saman med John Griggs Thompson mottok han Abelprisen i 2008 for arbeide deira innan algebra, og særleg for utforminga av moderne gruppeteori. Jacques Tits sine publikasjonar inneheld særs mange grunnleggande og banebrytande matematiske idear, noko gjer han til ein av dei viktigaste og originale matematikarane i vår tid.

Tits vart slått til riddar av den franske æreslegionen, Chevalier de la Légion d'Honneur, i 1995, og han fekk den franske fortenestemedaljen, l'Ordre National du Mérite i 2001.

Kjelder

Bakgrunnsstoff
 Biografi på Abelprisens nettsider (pdf)

Belgiske matematikarar
Franske matematikarar
Medlemmar av Det Norske Videnskaps-Akademi
Æreslegionen
Medlemmar av United States National Academy of Sciences
Medlemmar av Det franske vitskapsakademiet
Pour le Mérite
Folk frå Uccle
Abelprisen
Wolfprisen i matematikk
Matematikarar på 1900-talet
Forum København

Forum København eller Forum Copenhagen er ein utstillings– og konserthall på Frederiksberg i Danmark. Hallen har vore arena for mellom anna Melodi Grand Prix Junior Nordic 2002, Junior Eurovision Song Contest 2003 og Congratulations: 50 Years of the Eurovision Song Contest.

Kjelder

Denne artikkelen bygger på «Forum København» frå ,  den 12. september 2011.  

Byggverk i København
Frederiksberg
Håkons Hall

Håkons Hall er ein fleirbrukshall på Lillehammer. Han vart opphavleg bygd som den største av to ishockeyarenaer til vinter-OL 1994. Arenaen kan på det meste romme om lag 11 500 tilskodarar, og er med det den nest største fleirbrukshallen i Noreg, etter Telenor Arena i Bærum. Hallen vart opna 28. desember 1993, som den 27. ishallen i Noreg.

Hallen er teikna av Østgaard arkitekter A/S ved arkitekt Terje Grønmo.

Dei to viktigaste ishockeyturneringane som er spelte i hallen, var ishockeyturneringa under OL og VM 1999. Under handball-VM 1999 for damer vart det spelt fleire kampar i Håkons Hall, mellom anna finalekampane. I handball-EM 2008 for menn vart også semfinalane og finalekampane spelte der. Hallen var også arena for Junior Eurovision Song Contest 2004. Arrangementet Spellemannprisen vart i fleire år halde i Håkons Hall. Også Idrettsgallaen har vorte halden der.

I dag vert hallen driven som eit sportssenter med mellom anna to handballbanar, seks volleyball– eller badmintonbanar, to squashbanar, ein stor moderne klatrevegg som er motorisert, golfsimulator og styrkerom.

Norges Olympiske Museum ligg også i Håkons Hall. Saman med dei andre olympiske arenaene på Lillehammer, utgjer den ein del av Lillehammer Olympiapark.

Kjelder 

 Denne artikkelen bygger på «Håkons Hall» frå , den 12. september 2011. 
 

Byggverk i Lillehammer
Idrett i Lillehammer
Idrettsanlegg i Innlandet
Arenaer under vinter-OL 1994
Olympiske ishockeyarenaer
Paralympiastadion
Arenaer under vinter-PL 1994
Junior Eurovision Song Contest 2004
Aleksandr Mokin

Aleksandr Mokin () er ein kasakhstansk fotballspelar som har spela som keeper for Sjakhtjor Karagandy i den kasakhstanske fotballigaen, og for Kasakhstan sitt landslag. Han vart seriemeister i Kasakhstan i 2006.

Kasakhstanske fotballspelarar
Valeri Aleksanjan

Valeri Aleksanjan () er ein armensk fotballspelar, som hausten 2011 spelte som høgreback for Sanat Naft Abadan i den iranske fotballigaen, og for det armenske landslaget. Han spelte for det armenske laget Pjunik då dei vann seriemeisterskapet seks år på rad frå 2001 til 2006. 18. februar 2004 debuterte han for A-landslaget i ein privatlandskamp mot Ungarn på Kypros.

Armenske fotballspelarar
Aleksej Berezutskij

Aleksej Vladimirovitsj Berezutskij () er ein russisk fotballspelar, som i 2011/12-sesongen spela i forsvar for CSKA Moskva i den russiske fotballigaen, og for det russiske landslaget. Han har spelt for CSKA Moskva heilt sidan 2001. Han var med på å bli seriemeister i Russland med CSKA i 2003, 2005 og 2006, og var med på å vinna UEFA-cupen i 2005. Han debuterte for Russland sitt A-landslag i 2003 og har også vore kaptein på landslaget.

Bakgrunnsstoff 
 

Russiske fotballspelarar
CSKA Moskva-spelarar
Spelarar i Fotball-EM 2008
Spelarar i Fotball-EM 2012
Spelarar i Fotball-EM 2016
Hestespreng

Hestespreng er ein planteart av bregnar. Planta dannar opp til 3 dm høge tette tuer av lysgrøne blad av to typar. Dei fleste blada er sporelause og sterkt flikete, dei noko lengre sporeberande blada meir opprette. Arten si utbreiing er avgrensa til Europa. Hestespreng er vanleg i heile Noreg over skoggrensa på steinete, kalkfattig grunn i urer og rasmarkar der det ligg eit tjukt snødekke om vinteren. På Vestlandet finst arten også ned mot havnivå. I Hordaland er hestespreng funnen opp til over 1500 m. Best kjend er bregna på Vestlandet der folk meiner at planta er giftig for husdyr, særleg for hestane. Det heiter at hestar som et dette graset vert sprengde fordi hestemagen vert blesen opp.

Kjelder 
 Wikipedia på bokmål.
 Floraen i farger 2, H. Aschehoug & Co., Oslo 1978.

Plantar i Noreg
Bregnar
Arktisk flora
Metropolis Halle

Metropolis Halle er ein fleirbrukshall i Potsdam i Brandenburg i Tyskland. Han var arena for Bundesvision Song Contest 2009.

Kjelder

Denne artikkelen bygger på «Metropolis-Halle» frå ,  den 12. september 2011.  

Byggverk i Brandenburg
TUI Arena

TUI Arena (tidlegare Preussag Arena) er ein fleirbrukshall i Hannover i Niedersachsen i Tyskland. Han var arena for Bundesvision Song Contest 2008.

Kjelder
Denne artikkelen bygger på «TUI Arena» frå ,  den 12. september 2011.  
 

Skipingar i 2000
Idrettsanlegg i Tyskland
Byggverk i Niedersachsen
Give Me Just a Little More Time

«Give Me Just a Little More Time» er ein song skriven og produsert av Brian Holland, Lamont Dozier, Edward Holland Jr. og Ron Dunbar.

Kylie Minogue-versjon 
Ein coverversjon vart spelt inn i 1991 av den australske songaren Kylie Minogue. Det var eit av dei siste spora som vart innspelt for det fjerde albumet hennar, Let's Get to It (1991). Minouge gav han ut som singel i januar 1992 og han nådde andreplassen på dei britiske hitlistene.

Format og sporliste 
 Britisk CD-singel
«Give Me Just a Little More Time» — 3:07
«Give Me Just a Little More Time» (Extended Version) — 4:33
«Do You Dare?» (NRG Mix) — 7:04
«Do You Dare?» (New Rave Mix) — 6:40

 Britisk 7" vinyl-singel
«Give Me Just a Little More Time» — 3:07
«Do You Dare?» (NRG Edit) — 3:17

 Britisk 12" vinyl-singel
«Give Me Just a Little More Time» (Extended Version) — 4:33
«Do You Dare?» (NRG Mix) — 7:04
«Do You Dare?» (New Rave Mix) — 6:40

Topplisteplasseringar

Kjelder

Bakgrunnsstoff 
Give Me Just a Little More Time på Allmusic

Kylie Minogue-songar
Songar frå 1991
Singlar frå 1992
Kardinaltal

Eit kardinaltal er i mengdelære ein spesiell type tal som seier noko om kardinalitet eller «storleiken» til ei mengd. To mengder har lik kardinalitet eller same kardinaltal, dersom ein kan setje opp ein bijeksjon mellom elementa i mengdene. For ei endeleg mengd er kardinaliteten lik mengda element i mengda, og to mengder med same kardinalitet, har like mange element. Uendelege eller transfinite mengder har uendeleg kardinaltal, og for desse er det utvikla ein eigen matematisk teori. 

Det er ei transfinit rekkje av kardinaltal: 

Dei transfinite kardinaltala vert vanlegvis skrive med den hebraiske bokstaven א (alef). Det første av desse er kardinaltal א0, som syner til kardinaliteten til mengda av alle dei naturlege tala.

Kardinaltala vart innført av Georg Cantor, som grunnla den moderne mengdelæra.

Kjelder

 

ru:Кардинальное число
Kardinalitet

I matematikk er kardinalitet av ei mengd den eigenskapen som skildrar storleiken av mengda ved å bruke eit kardinaltal. Nokre gonger brukar vi omgrepet på ein numerisk måte. For endelege mengder er då kardinaliteten mengda element i mengda.

Samanlikning av mengder
Når vi samanliknar to mengder, seier vi at ei mengd A og ei mengd B har same kardinalitet viss og berre viss det eksisterer ein bijeksjon, dvs. ein injektiv (ein-til-ein-) og ein surjektiv (på-) funksjon mellom dei to mengdene. Til dømes har mengda av partal den same kardinaliteten som mengda av naturlege tal, sidan funksjonen f(n) = 2n er ein bijeksjon. Bijeksjonar blir òg kalla ein-til-ein-korrespondanser.

Telbare og ikkje-telbare mengder
Kvar og ei mengd som har den same kardinaliten som mengda av naturlege tal, blir sagt å vere ei telbar uendeleg mengd viss kardinaliteten er mindre enn den for dei naturlege tala når han er ei endeleg mengd, elles er mengda ikkje-telbar.

Kardinaliteten for dei naturlege tala er alef-null (), medan kardinaliteten for dei reelle tal er .

Kardinaliteten for dei naturlege tala er mindre enn kardinaliteten for dei reelle tala (jf. Cantors diagonalargument). Kontinuumhypotesen uttrykkjer at det ikkje finst noko kardinaltal mellom kardinaliteten for dei reelle tala og kardinaliteten for dei naturlege tala. (Denne hypotesen er uavhengig av Zermelo-Fränkels aksiomsystem, og kan difor ikkje bevisast eller bli motprova i dette systemet.)

Døme og øvrige eigenskapar
 Viss til dømes mengda X er definert av X = {a, b, c}, og mengda Y av Y = {eple, appelsinar, pærer}, så gjeld card A = card B, dvs. dei har begge tre element.
 Viss ein har to mengder X og Y og card X er mindre enn eller lik card Y, då finst det ei mengd Z som er ei delmengd av Y slik at card X = card Z.

Ein slik eigenskap tillèt samanlikning av kor mange element som er innehalde i to eller fleire mengder utan behov for ei mellommengd (dvs. dei naturlege tala).

 Innanfor området ikkje-telbare mengder, finst det ei klasse av mengder Y slik at card Y = card R, der R er mengda av reelle tal. Slike mengder blir sagt å ha «kontinuumet sin kardinalitet».
 Det kan bevisast at det ikkje finst ei mengd X slik at card Y < card X for ei vilkårleg mengd Y.

Tekn at det finst ei slik mengd og kall denne X. La Y vere potensmengda av X, card Y = 2^(card X). Av dette følgjer sjølvmotseeinga card Y > card X.

Sjå òg
 Kardinaltal
 Alef-tal
 Kontinuumhypotesen

Kjelder

Denne artikkelen bygger på «Kardinalitet» frå ,  den 13. september 2011.  
 

Kardinaltal
Laplace-transformasjon

Laplacetransformasjon er ein matematisk operasjon som overfører ein funksjon frå tidsplanet til eit komplekst plan, kalla -planet. Ved å gjere det vil enkelte matematiske operasjonar kunne bli enklare å utføre. Dette gjeld spesielt derivasjon, integrasjon og foldning. Transformasjonen er kalla opp etter Pierre-Simon Laplace.

Den tidsdiskrete varianten av laplace-transformasjonen er kjend som Z-transformasjonen.

Definisjon 
Den einsidige laplacetransformasjonen er definert:

,

der  er ein funksjon (eller eit signal) i tidsplanet,  er kompleks frekvens,   er den imaginære eininga,  er vinkelfrekvensen (rad/s) og σ er reell. I eit stabilt system er σ negativ, og tilsvarar demping. Innan matematikk og fysikk er det vanleg å nytta symbolet  for den imaginære eininga, i staden for . I samband med ingeniørfag nyttar ein som oftast symbolet , for å unngå forveksling med elektrisk straum, som òg har symbolet .

Tosidig Laplace-transform 
Ein kan òg definera ein to-sidig Laplace-transformasjon, som

Invers Laplace-transformasjon 
Den inverse Laplace-transformasjonen transformerer frå det komplekse frekvensplanet (-planet) attende til tidsplanet:

 
der  er eit reelt tal større enn den største av realdelane til alle singularitetane til , og  er avgrensa på integrasjonsvegen.

Operasjonar i s-planet 
I -planet vert derivasjon erstatta av multiplikasjon med , og integrasjon vert erstatta av divisjon med , noko som er mykje enklare operasjonar.

Foldning av dei to signala  og  vert i tidsplanet utført som

der  er foldningsoperatoren, som er ein kompakt notasjon for foldning. I -planet tilsvarar dette multiplikasjon:

der  og  er Laplacetransformasjonane av  respektivt , som er enklare å utføra. På same vis tilsvarar foldning i -planet multiplikasjon i tidsplanet.

Praktisk bruk 
Laplacetransformasjon spelar ein vikig rolle i samband med analyse og syntese av lineære dynamisk system.  innan signalhandsaming og reguleringsteknikk.

Sjå òg 
 Fouriertransformasjon
Z-transformasjon

Referansar 
 

Integraltransformasjonar
Differensiallikningar
Fourieranalyse
Transformasjonar
Signalhandsaming
Reguleringsteknikk
Niccolò Fontana Tartaglia

Niccolò Fontana Tartaglia () var ein italiensk matematikar, ingeniør, landmåler og bokhaldar. Han publiserte mange bøker, inkludert dei første italienske omsetjingane av Arkimedes og Euklid. Tartaglia var den første som brukte matematikk til å studere banane til kanonkuler, og arbeida hans vart seinare stadfesta av studiet til Galileo av lekamar i fritt fall. 

Tartaglia fann løysinga av den generelle tredjegradslikninga og meddelte han etter oppmoding frå Girolamo Cardano. Då Cardano offentleggjorde løysinga, oppstod ein kraftig strid med offentlege disputasar og smedeskriftar. 

Tartaglia var ein dugande matematikar og ingeniør og skreiv om ballistikk, festningsanlegg og bruken av dykkarklokker. Av verka hans finst Nova Scientia (1537), General trattato di numeri et misure (1556) og omsetjingane hans av Euklid og Arkimedes.

Kjelder
Denne artikkelen bygger på «Niccolò Fontana Tartaglia» frå ,  den 13. september 2011.

Bakgrunnsstoff
 Niccolo Fontana Tartaglia - MacTutor History of Mathematics archive

Italienske matematikarar
Italienske ingeniørar
Folk frå Brescia
Matematikarar på 1500-talet
Ole Peder Arvesen

Ole Peder Arvesen () var ein norsk ingeniør og matematikar. 

Han var professor i deskriptiv geometri ved NTH frå 1938 til 1965. Han hadde teknisk doktorgrad på avhandling om algebraiske kurver. 

Han gav ut Mennesker og matematikere i 1940, Glimt av den store karikatur i 1941, Gi meg et fast punkt i 1950, Fra åndens verksteder i 1973, samt lærebøker i nomografi og i deskriptiv geometri. Han var generalsekretær i Det Kongelige Norske Videnskabers Selskab frå 1950 til 1956. Han var òg medlem av Norges Tekniske Vitenskapsakademi. Han var utnemnd til riddar av 1. klasse av St. Olavs Orden i 1965, var medlem av ordensrådet frå 1958 og visekanslar 1967–1970.

Utgjevingar
 Quelques études sur la largeur des courbes, særtr. av DNVA Avh. I 1926 nr. 5, 1926
 Under Duskens billedbok 1928, Trondheim 1928
 Innføring i nomografi, 1932 (3. utg. 1961)
 Sur quelques propriétés des courbes algébriques, considérées comme des enveloppes de droites, doktoravhandling, Trondheim 1934
 Mennesker og matematikere, 1940
 Glimt av den store karikatur, Trondheim 1941
 Tre språk i Norge?, 1948
 Lærebok i beskrivende geometri, 1948 (2. utg. 1965)
 Gi meg et fast punkt, 1950
 Det Kgl. Norske Videnskabers Selskab i Trondhjem. Beretning om tohundreårsjubileet 6te til 8de mai 1960 (redigert saman med O. Gjærevoll), Trondheim 1961
 Fra åndens verksteder, 1973
 Men bare om løst og fast. Erindringer, Trondheim 1976

Portrett
 Sjølvportrett (teikning), 1939; gjengjeve i Adresseavisa 12.12.1939
 Måleri (3/4–figur) av Agnes Hiorth, 1965; Studentersamfundet, Trondheim

Kjelder

Norske matematikarar
Norske ingeniørar
Professorar ved NTH
St. Olavs Orden
Medlemmar av Det Kongelige Norske Videnskabers Selskab
Medlemmar av Norges Tekniske Vitenskapsakademi
Matematikarar på 1900-talet
Folk frå Fredrikstad
Norges Tekniske Vitenskapsakademi

Norges Tekniske Vitenskapsakademi vart skipa i 1955 i Trondheim og er ein ideell og sjølvstendig organisasjon som arbeider for «å fremje forsking, utdanning og utvikling innan dei tekniske og tilgrensande vitskapar, til beste for det norske samfunnet og for utviklinga av norsk næringsliv». Han har fire satsingsområde
Betre rekrutteringa til teknologiske og naturvitskaplege fag
Stimulere til auka forsking, innovasjon og næringsutvikling
Skapt forståing i samfunnet for tydinga til teknologien
Vidareutvikle ein møteplass for informasjon, kritikk og diskusjon

Tiltaka er prosjekt, seminar, møter, høyringsuttalingar og publikasjonar
Det har opptil 250 norske medlemmar under 65, og forutan desse er det eit par hundre utanlandske, alle rekruttert frå akademia og næringsliv. Forutan hovudkontor i Trondheim har ein kontor i Oslo, Stavanger og Bergen. Det blir leia av president Asbjørn Rolstadås frå NTNU.

Dei deler ut ein årleg ærespris for banebrytande teknologi, vinnaren blir òg teke opp som medlem og mottek eit diplom som blir delt ut på samskipnaden sitt årlege Teknologiforum. Samskipnaden har òg ein serie æresmedlemmer, mellom dei Jens Glad Balchen frå NTNU.

Kjelder
Denne artikkelen bygger på «Norges Tekniske Vitenskapsakademi» frå ,  den 13. september 2011. 
 oppgav desse kjeldene: 
Arne Bjørlykke, Teknologi og samfunn – Norges Tekniske Vitenskapsakademi 1955-2005 (Tapir forlag, 2005)
 

 
Skipingar i 1955
Pappos

Pappos (ca. 290 – ca. 350) var ein matematikarar frå Alexandria og den siste av dei store greske matematikarane. 

Han skreiv fleire bøker, og særleg viktig er Matematiske samlingar, som berre er delvis bevart. I tillegg til originale resultat inneheld dei òg kommentarar til tidlegare verk og er derfor ei verdifullt kjeldeskrift til gresk matematikk. Av dei forskjellige resultat som er tilskriven Pappos finn ein dei såkalla tyngdepunktsreglane, seinare ofte kalla Guldin-reglane, som vert nytta til å rekne ut overflate og volum av omdreiingslekamar.

Kjelder 

Matematikarar frå gresk antikk
Fødde på 200-talet
Døde på 200-talet
Folk frå Alexandria